Document ID: /roh_data/filtered/fineweb-2-filterrobots_roh.jsonl.gz/5287

Il mument na sentian ins anc betg fitg las consequenzas dal midament andetg dal curs da l'euro tar il franc svizzer da l'entschatta da l'onn. Persuenter èsi da remartgar ina tema areguard la stad vegninta en la branscha turistica en il Grischun.
Ils turists da la stad sajan pli sensitivs quai che pertutga il pretsch, ha ditg il president da la secziun grischuna da Hotellerie Suisse Ernst Wyrsch. Per surmuntar il manco da turists che smanatscha ha Wyrsch clamà per dapli daners publics per marketing en la fiera svizra. Quai na possian ils hoteliers betg purtar sez.